**REFERAT FRA STYREMØTE TIRSDAG 26. APRIL 2016, KL. 19:00 -20:00, SØREIDE UNGDOMSHUS**

Referent: Hilde Brandanger Haga

Tilstede fra OfS:

Kåre Voldsund, Ingeleiv Monsen og Hilde Brandanger Haga.

Forfall: Per Øyvind Holst, Eirik Skarsbø og Erik Bjerkelund

1. **Hva skal vi jobbe med i 2016**

Iht årsmøtet skal OfS jobbe med følgende saker i 2016:

* Følge opp realisering av ny Områderegulering Grimstad, derunder også trafikksikring og utbedring av vei
* Følge opp realisering av VA på Grimstadområdet
* Støtte til ny ungdomsskole på Søreide
* Støtte Søreide IL for ny 11’er bane
* Ev nye reguleringssaker i området

Det var enighet i styremøtet at hovedfokus for OfS blir de første 2 sakene på listen over. Når det gjelder ungdomsskole og 11’ver bane så er det egne grupper som jobber med disse sakene og OfS vil støtte deres arbeid. I tillegg vil OfS være medlem av nærmiljøutvalget. Styret anbefaler at **Eirik** deltar i nærmiljøutvalget på vegne av OfS.

Det har ikke kommet inn andre saker til OfS.

**Kåre** vil prøve å legge ut informasjon om aktuelle saker på hjemmesiden til OfS og trenger nødvendige tilganger fra **Erik**. **Hilde** legger som vanlig ut referatene fra styremøter osv på hjemmesiden.

1. **VA på Grimstad**

Den 14.april vedtok [byrådet](http://www3.bergen.kommune.no/bksak/utv_caseinfo.asp?utvalg=BR1&caseno=75639&dayno=132&Year=2016-4-14&db_source=1) innstilling til gjennomføring av VA fra Kvitura til Hope samt bevilgning av finansiering av dette.

Det forventes at oppstart 4.kvartal i 2016 og ferdigstillelse innen 2-3 år. Arbeidet gjennomføres i 2 etapper og første etappe forventes ferdigstilt innen 2017.

OfS vil jobbe for at VA-etaten gjennomfører et allmøte for berørte beboere. **Kåre** vil kontakte VA-etaten om slikt allmøte, og henvise til byrådets innstilling.

1. **Grimstad områderegulering**

Byrådet vedtok den 17.3.2016 å legge reguleringsplanen ut til offentlig ettersyn.

Det vil imidlertid ta noe tid før selve utleggingen av planen vil finne sted.

Kommunen v/Arne Matthiessen vil informere OfS om planen i forkant av høringen og OfS vil samarbeide med kommunen om å arrangere et folkemøte der det informeres om planen. Det vil minimum bli 6 ukers høringsfrist. Tidspunkt for høringen er ennå noe usikkert pga pågående parallelt arbeid med rullering av KPA.

**Kåre** vil avtale tidspunkt for styremøtet med Arne Matthiessen.

**Alle** i styret bes i mellomtiden å forberede seg ved å lese gjennom de tilgjengelige [dokumentene](http://www3.bergen.kommune.no/bksak/utv_caseinfo.asp?utvalg=BR2&caseno=75518&dayno=1111&Year=2016-3-17&db_source=1) fra byrådsmøtet.

Fanaposten har også sagt at de ønsker å lage en egen sak om Grimstadveien. Dette vil OfS følge videre opp.

1. **Økonomi**

Per 31.mars 2016 var det NOK 29.330,- på OfS sin konto.

Det er fortsatt 6 velforeninger som ikke har betalt kontingent for 2016.

1. **Eventuelt**

Styret ønsker å markedsføre OfS til alle velforeningene på Søreide gjennom annonse i 17.mai programmet for Søreide. **Kåre** sjekker ut pris og lager forslag til annonse. I annonsen vil vi henvise til vår hjemmeside og vedtektene som sier noe om hva OfS skal jobbe med generelt, samtidig som det vises til de konkrete sakene som vi jobber med i år. Vi vil ønske alle nye velforeninger i Søreide skolekrets velkommen som medlem.

1. **Neste styremøte**

Det ble ikke avtalt tidspunkt for nytt styremøte. Det ble bestemt at styret bør ha ca 8 styremøter i løpet av året, samt ev ekstra møter ved behov. Tidspunkt for neste styremøte blir antagelig i forbindelse med planlagt møte med kommunen om Grimstad reguleringsplan. Kåre vil kalle inn.